Ένωσις Νέων Παραλιμνίου (ποδόσφαιρο)

Η Ένωσις Νέων Παραλιμνίου (Ε.Ν.Π.) είναι μια κυπριακή ποδοσφαιρική ομάδα με έδρα το Παραλίμνι της επαρχίας Αμμοχώστου. Αποτελεί μέρος του αθλητικού συλλόγου Ένωσις Νέων Παραλιμνίου. Η ομάδα έχει 48 συμμετοχές στην Α΄ κατηγορία της Κύπρου. Συμμετείχε στο πρωτάθλημα για 45 συνεχόμενες περιόδους. Ακόμη, έχει συμμετάσχει 4 φορές στον τελικό του κυπέλλου Κύπρου αλλά δεν κατάφερε να κατακτήσει το κύπελλο.

 Η Ένωσις Νέων Παραλιμνίου προήλθε από την ενοποίηση δύο οργανωμένων συνόλων του Παραλιμνίου. Το ένα ήταν ο Φιλαθλητικός Σύλλογος Ηρακλής και το άλλο το αναγνωστήριο Η Αγάπη του Λαού. Τα δύο οργανωμένα σύνολα είχαν πολιτιστική και αγωνιστική δράση. Στις 2 Απριλίου 1944 οι δύο ομάδες ενοποιούνται. Για να επιταχύνουν τη διαδικασία και να επικυρώσουν την απόφαση της ενοποίησης αλλά και για να προστατεύσουν περιουσιακά στοιχεία που μπορούσαν να χαθούν, αποφασίστηκε όπως ο Φ.Σ. Ηρακλής απορροφήσει την Αγάπη του Λαού και να μετονομαστεί σε Ένωσις Νέων Παραλιμνίου. Η απόφαση αυτή οδήγησε στην κατοχύρωση ως ημερομηνίας ίδρυση του σωματείου την 20η Φεβρουαρίου 1936, που ήταν η ημερομηνία ίδρυσης του Φ.Σ. ΗρακλήΤο νέο σωματείο διοργάνωνε καλλιτεχνικές και πολιτιστικές εκδηλώσεις, διαγωνισμούς και παιχνίδια, με κυριότερα τα παιχνίδια με μπιλιάρδο.Στις 18 Φεβρουαρίου 1945 πάρθηκε η απόφαση για δημιουργία ποδοσφαιρικής ομάδας και ομάδας στίβου. Άμεσα δημιούργησαν ένα γήπεδο με περιτοίχισμα από καλάμια. Ο πρώτος ποδοσφαιρικός αγώνας που έδωσε η ομάδα ήταν το 1945, λίγο πριν το τέλος του Β΄ Παγκοσμίου Πολέμου, με Γερμανούς κρατούμενους.Κατά τη διάρκεια του αγώνας της ΕΟΚΑ (1955-1959), πολλά μέλη του σωματείου ήταν και μέλη της ΕΟΚΑ. Σε ένα χώρο κοντά στο γήπεδο της ΕΝΠ η ΕΟΚΑ έστηνε πολλές ενέδρες και για αυτό οι Άγγλοι προχώρησαν στην κατεδάφιση του. Μετά από λίγο καιρό οι Άγγλοι επιδότησαν την ανακατασκευή του. Στο έμβλημα του σωματείου απεικονίζεται ο Παρθενώνας και ο τσολιάς. Χρώματα του σωματείου είναι το βυσσινί, το γαλάζιο και το άσπρο. Το βυσσινί χρώμα καθιερώθηκε το 1971. Σε ένα εστιατόριο στο Λονδίνο το οποίο ανήκε σε υποστηριχτές της ομάδας, ο ποφοσφαιριστής της Γουέστ Χαμ Γιουνάιτεντ, Μπόμπι Μουρ, δώρισε σε δύο απόδημους παραλιμνίτες δύο πλήρη σετ ποδοσφαιρικών στολών της Γουέστ Χαμ, οι οποίες ήταν βυσσινί. Οι δύο υποστηριχτές της ΕΝΠ, υποστηριχτές και της Γουέστ Χαμ Γιουνάιτεντ, έστειλαν τις στολές στη γενέτειρα τους, το Παραλίμνι, με την ΕΝΠ να υιοθετεί από τότε το βυσσινί χρώματα. Το 1961 η ΕΝΠ αιτήθηκε ένταξη στην Κυπριακή Ομοσπονδία Ποδοσφαίρου και ένταξη στο πρωτάθλημα Β΄ κατηγορίας. Η αίτηση απορρίφθηκε με το αιτιολογικό ότι το καταστατικό της ΚΟΠ επέτρεπε συμμετοχές μόνο ομάδων των πόλεων. Η ίδια η ομάδα εκφράζει την άποψη ότι ο πραγματικός λόγος απόρριψης της ένταξης της ήταν η επιμονή άλλης ομάδας της οποίας θίγονταν τα συμφέροντα (εννοούν την Ανόρθωση).Ακολούθησε η ίδρυση της Ελληνικής Αγροτικής Ποδοσφαιρικής Ομοσπονδίας το 1962, με την ΕΝΠ να διαδραματίζει σημαντικό ρόλο στη δημιουργία της. Η ΕΝΠ ήταν μέλος της ομοσπονδίας έως το 1965 που έγινε τελικά δεκτή στην ΚΟΠ και εντάχθηκε στο πρωτάθλημα Β΄ κατηγορίας. Η ένταξη της ΕΝΠ στην ΚΟΠ έγινε κατορθωτή μετά από επίμονες προσπάθειες του σωματείου, οι οποίες οδήγησαν στην αλλαγή του καταστατικού της ΚΟΠ και πλέον επιτρεπόταν η ένταξη εκτός από ομάδων πόλεων και ομάδων των κωμοπόλεων. Περίοδος 1965-1969 Μέχρι το 1968, το πρωτάθλημα Β΄ κατηγορίας ήταν χωρισμένο σε ομίλους. Τις περιόδους 1965-66 και 1966-67 η ΕΝΠ αποτυγχάνει να αναδειχθεί νικήτρια στον όμιλο της ώστε να διεκδικήσει την άνοδο στην Α΄ κατηγορία. Την περίοδο 1967-68 αναδεικνύεται νικήτρια στον όμιλο Λευκωσίας-Κερύνειας-Αμμοχώστου και αντιμετωπίζει σε αγώνες μπαράζ τον νικητή του ομίλου Λεμεσού-Πάφου, Ευαγόρα Πάφου. Στον πρώτο αγώνα στην έδρα του Ευαγόρα, οι δύο ομάδες εξήλθαν ισόπαλες 0-0. Στον επαναληπτικό αγώνα στο Παραλίμνι, η ΕΝΠ χάνει με 1-0 και παραμένει στη Β΄ κατηγορία.Την περίοδο 1968-69 το πρωτάθλημα της Β΄ κατηγορίας σταματά να διεξάγεται σε ομίλους και αποκτά ενιαία μορφή. Η ΕΝΠ κατέκτησε το πρωτάθλημα, κερδίζοντας παράλληλα την άνοδο της στην Α΄ κατηγορία. 1Η Β΄ κατηγορία ήταν χωρισμένη σε δύο ομίλους. Η Ένωσις Νέων Παραλιμνίου συμμετείχε στον όμιλο Λευκωσίας-Λάρνακας-Αμμοχώστου.2Η Β΄ κατηγορία ήταν χωρισμένη σε δύο ομίλους. Η Ένωσις Νέων Παραλιμνίου συμμετείχε στον όμιλο Λευκωσίας-Κερύνειας-Αμμοχώστου. Δεκαετία 1970-1979 Την πρώτη φορά που συμμετείχε στο πρωτάθλημα, η ΕΝΠ τερμάτισε στη 10 θέση. Στη συνέχεια η ομάδα είχε ανοδική πορεία. Την περίοδο 1970-71 τερμάτισε στην 7η θέση. Στο κύπελλο Κύπρου 1970-71 έφτασε μέχρι τα ημιτελικά, όπου αποκλείστηκε από την Ομόνοια. Την περίοδο 1971-72 κατέκτησε την 3η θέση και την περίοδο 1972-73 την 5η θέση. Την περίοδο 1973-74 κατέλαβε την 6η θέση και έφτασε μέχρι τον τελικό του κυπέλλου. Στον τελικό της 26η Ιουνίου 1974 αντιμετώπισε την Ομόνοια στο παλιό ΓΣΠ και έχασε με 2-0.Επειδή η Ομόνοια είχε κατακτήσει και το πρωτάθλημα και άρα θα συμμετείχε στο Κύπελλο Πρωταθλητριών, η ΕΝΠ ως φιναλίστ του κυπέλλου, θα συμμετείχε στο Κύπελλο Κυπελλούχων 1974-75. Κληρώθηκε με την ΦΚ Αβενίρ Μπέγκεν. Ωστόσο, μεσολάβησε η εισβολή στην Κύπρο και όλες οι ομάδες είχαν τεράστια προβλήματα και πολλές διαλύθηκαν. Τον Σεπτέμβριο του 1974 που θα διεξαγόταν ο πρώτος γύρος των ευρωπαϊκών κυπέλλων, δεν είχαν ακόμη καταφέρει να επαναδραστηριοποιηθούν. Η ΕΝΠ κατάφερε να ξεκινήσει προετοιμασία για το νέο πρωτάθλημα τον Οκτώβριο. Έτσι, όλες οι κυπριακές ομάδες που θα συμμετείχαν στις ευρωπαϊκές διοργανώσεις (Ομόνοια, ΕΝΠ και Πεζοπορικός) αποσύρθηκαν.Η περίοδος 1974-75 ήταν η σημαντικότερη στην ιστορία της ομάδας. Κατάφερε να τερματίσει στη δεύτερη θέση και να συμμετάσχει για δεύτερη φορά σε τελικό κυπέλλου. Ο τελικός έγινε στις 6 Ιουλίου 1975 στο παλιό ΓΣΠ και η ΕΝΠ έχασε από την Ανόρθωση με 3-2. Η δεύτερη θέση που κέρδισε στο πρωτάθλημα της εξασφάλισε συμμετοχή στο κύπελλο ΟΥΕΦΑ 1974-75. Αντιμετώπισε την ΜΣΦ Ντούισμπουργκ, ομάδα της Δυτικής Γερμανίας. Ο πρώτος αγώνας έγινε στη Γερμανία στις 14 Σεπτεμβρίου 1975 με την ΕΝΠ να χάνει με 7-1. Ο επαναληπτικός έγινε στις 16 Σεπτεμβρίου 1975, επίσης στη Γερμανία (σε διαφορετικό γήπεδο) αφού την εποχή εκείνη σε μερικές περιπτώσεις οι κυπριακές ομάδες έδιναν και τα δύο παιχνίδια στη χώρα του αντιπάλου λόγω οικονομικών δυσκολιών. Η τυπικά γηπεδούχος ΕΝΠ έχασε με 2-3. Στο τέλος της περιόδου, δύο από τους πρωταγωνιστές της πορείας της ΕΝΠ, ο Δημήτρης Οικονόμου (Κούδας) και ο Δημήτρης Κύζας μετεγγράφησαν στον Παναθηναϊκό. Το ποσό που πήρε η ΕΝΠ για τις δύο μεταγγραφές ήταν πολύ μεγάλο για τα δεδομένα της εποχής και το χρησιμοποίησε για την ανέγερση του οικήματος της.Την περίοδο 1975-76 η ΕΝΠ τερμάτισε στην 3η θέση του πρωταθλήματος. Επειδή, στη δεύτερη θέση τερμάτισε ο ΑΠΟΕΛ που είχε εξασφαλίσει και το κύπελλο Κύπρου και άρα θα εκπροσωπούσε την Κύπρο στο κύπελλο Κυπελλούχων, η τρίτη στη βαθμολογία θα συμμετείχε στο κύπελλο ΟΥΕΦΑ 1975-76. Η ΕΝΠ κληρώθηκε και πάλι με ομάδα από τη Δυτική Γερμανία, την 1. ΦΚ Καϊζερσλάουτερν. Ο πρώτος αγώνας έγινε στις 14 Σεπτεμβρίου 1976 στο δημοτικό στάδιο Παραλιμνίου. Η ΕΝΠ έχασε με 1-3. Στον δεύτερο αγώνα (28 Σεπτεμβρίου 1976) η ΕΝΠ δέχτηκε τη συντριβή στην έδρα της γερμανικής ομάδας χάνοντας με 8-0.Την περίοδο 1976-77 τερμάτισε στην 8η θέση, την περίοδο 1977-78 στην 4η και την περίοδο 1978-79 στην 8η. Στο κύπελλο Κύπρου έφτανε μέχρι τα προημιτελικά της διοργάνωσης. Δεκαετία 1980-1989 Την περίοδο 1979-80 η ΕΝΠ τερμάτισε στην 9η θέση. Την περίοδο 1980-81 κατέκτησε την 4η θέση και έφτασε και πάλι στον τελικό του κυπέλλου Κύπρου. Αντίπαλος ήταν και πάλι η Ομόνοια. Χρειάστηκαν δύο τελικοί για να κριθεί ο κυπελλούχος. Στον πρώτο τελικό οι δύο ομάδες εξήλθαν ισόπαλες 1-1 (20 Ιουνίου 1981, Τσίρειο στάδιο). Στον επαναληπτικό αγώνα στις 27 Ιουνίου 1981 η Ομόνοια κέρδισε με 3-0. Επειδή η Ομόνοια είχε κατακτήσει και το πρωτάθλημα και παράλληλα το δικαίωμα συμμετοχής στο κύπελλο Πρωταθλητριών 1981-82, η ΕΝΠ, ως φιναλίστ του κυπέλλου, συμμετείχε στο κύπελλο Κυπελλούχων 1981-82. Κληρώθηκε με την ουγγρική Βάσας ΣΚ. Ο πρώτος αγώνας έγινε στο δημοτικό στάδιο Παραλιμνίου (16 Σεπτεμβρίου 1981) με την ΕΝΠ να πετυχαίνει την πρώτη ευρωπαϊκή της νίκη (1-0). Ωστόσο, στον επαναληπτικό της 30η Σεπτεμβρίου 1981, η ΕΝΠ δέχτηκε τη συντριβή χάνοντας με 8-0.Πριν από την έναρξη της περιόδου 1981-82, ως φιναλίστ του κυπέλλου, αντιμετώπισε την Ομόνοια στον αγώνα για την Ασπίδα Στυλιανάκη χάνοντας με 4-1. Την περίοδο 1981-82 η ΕΝΠ τερμάτισε στην 8η θέση και την περίοδο 1982-83 στην 9η. Στο κύπελλο Κύπρου 1982-83 έφτασε για τέταρτη φορά στον τελικό του κυπέλλου Κύπρου, αλλά και πάλι δεν κατάφερε να κατακτήσει το τρόπαιο. Αντίπαλος και πάλι η Ομόνοια. Ο τελικός έγινε στις 28 Μαΐου 1983 στο Τσίρειο στάδιο με την Ομόνοια να κερδίζει με 2-1. Επειδή η Ομόνοια είχε κατακτήσει και το πρωτάθλημα και παράλληλα το δικαίωμα συμμετοχής στο κύπελλο Πρωταθλητριών 1983-84, η ΕΝΠ, ως φιναλίστ του κυπέλλου, συμμετείχε στο κύπελλο Κυπελλούχων 1983-84. Κληρώθηκε με τη βελγική Κ.Σ.Κ. Μπέβερεν. Ο πρώτος αγώνας έγινε στο δημοτικό στάδιο Παραλιμνίου στις 14 Σεπτεμβρίου 1983. Η ΕΝΠ έχασε με 2-4. Ο επαναληπτικός έγινε στις 28 Σεπτεμβρίου 1983 με την ΕΝΠ να χάνει και πάλι με 3-1.Πριν από την έναρξη της περιόδου 1983-84, ως φιναλίστ του κυπέλλου, αντιμετώπισε την Ομόνοια στον αγώνα για την Ασπίδα Στυλιανάκη χάνοντας με 3-1. Την περίοδο 1983-84 τερμάτισε στην 6η θέση, την περίοδο 1984-85 στην 9η, την περίοδο 1985-86 στην 8η και την περίοδο 1986-87 στην 10η. Την περίοδο 1987-88 η ομάδα ανέκαμψε αγωνιστικά και τερμάτισε στην 4η θέση. Την περίοδο αυτή ανέδειξε τον πρώτο σκόρερ του πρωταθλήματος, τον Τάσο Ζουβάνη (23 γκολ). Την περίοδο 1988-89 τερμάτισε στην 11η θέση. Δεκαετία 1990-1999 Την περίοδο 1989-90 η ΕΝΠ τερμάτισε στην 8η θέση. Την περίοδο 1990-91 κατέλαβε τη 12η θέση με αποτέλεσμα να δώσει αγώνες μπαράζ με την ομάδα που τερμάτισε στην 3η θέση του πρωταθλήματος Β΄ κατηγορία 1990-91. Η ομάδα αυτή ήταν ο Εθνικός Άχνας. Η ΕΝΠ κέρδισε και στα δύο παιχνίδια και παρέμεινε στην Α΄ κατηγορία. Ακολούθησε η 9η θέση την περιόδο 1991-92 και η 8η θέση την περίοδο 1992-93. Τις επόμενες τέσσερις περιόδους τερμάτιζε στην 7η θέση. Μάλιστα, στο κύπελλο Κύπρου 1994-95 έφτασε μέχρι τα ημιτελικά, όπου αποκλείστηκε από τον Απόλλωνα. Την περίοδο 1996-97 ανέδειξε τον πρώτο σκόρερ του πρωταθλήματος, τον Μιχάλη Κωνσταντίνου (17 γκολ). Την περίοδο 1997-98 η ΕΝΠ τερμάτισε στην 6η θέση και την περίοδο 1998-99 στην 8η. Δεκαετία 2000-2009 Την περίοδο 1999-00 η ΕΝΠ τερμάτισε στην 8η θέση και την επόμενη περίοδο στην 9η. Την περίοδο 2001-02 κατέλαβε την 8η θέση και έφτασε μέχρι τα ημιτελικά του κυπέλλου Κύπρου 2001-02, όπου αποκλείστηκε από τον Εθνικό Άχνας. Το 2002 συμμετείχε στο κύπελλο Ιντερτότο. Αντιμετώπισε την αυστριακή ΣΚ Μπρέγκεντζ από την οποία ηττήθηκε με 0-2 εντός έδρας και 1-3 εκτός έδρας. Την περίοδο 2002-03 τερμάτισε στη 10η θέση, δύο μόλις βαθμούς πάνω από τη 12η θέση που οδηγούσε στη Β΄ κατηγορία. Τις περιόδους 2003-04 και 2004-05 κατέλαβε την 8η θέση και τις περιόδους 2005-06 και 2006-07 την 5η θέση. Ακολούθησε η 6η θέση της περιόδου 2007-08 και η 10η θέση της περιόδου 2008-09. Δεκαετία 2010-2019 Την περίοδο 2009-10 η Ένωση Νέων Παραλιμνίου τερμάτισε στην 6η θέση όπως και την επόμενη περίοδο. Την περίοδο 2011-12 τερμάτισε στην 11η θέση και την περίοδο 2012-13 τερμάτισε στην 8η. Την περίοδο 2013-14 δέχθηκε τιμωρία αφαίρεσης 3 βαθμών, πριν από την έναρξη του πρωταθλήματος, επειδή απέτυχε να περάσει τα κριτήρια της ΟΥΕΦΑ. Η ομάδα αντιμετώπιζε οικονομικά προβλήματα. Τερμάτισε στην 13η θέση και για πρώτη φορά υποβιβάστηκε στη Β΄ κατηγορία, μετά από 45 συνεχόμενες περιόδους παρουσίας στην Α΄ κατηγορία. Μέχρι αυτή την περίοδο, η Ένωση Νέων Παραλιμνίου ήταν μια από τις 5 εν ενεργεία ομάδες που δεν διαβαθμίστηκαν ποτέ από την Α΄ κατηγορία (μαζί με ΑΠΟΕΛ, Ανόρθωση, Ομόνοια και Απόλλων).Την περίοδο 2014-15 κατέκτησε το πρωτάθλημα Β΄ κατηγορίας για δεύτερη φορά στην ιστορία της και επέστρεψε στην Α΄ κατηγορία. Ωστόσο, την περίοδο 2015-16 διαβαθμίστηκε εκ νέου στη Β΄ κατηγορία, τερματίζοντας και πάλι στη 13η και προτελευταία θέση της βαθμολογίας.Η περίοδος 2016-17 ήταν η χειρότερη στην ιστορία της ομάδας αφού τερμάτισε στην έκτη θέση του πρωταθλήματος Β΄ κατηγορίας, αποτυγχάνοντας παράλληλα να κερδίσει την άνοδο της στην Α΄ κατηγορία.Την περίοδο 2017-18 κατέκτησε το πρωτάθλημα της Β΄ κατηγορίας και προβιβάστηκε στην Α΄ κατηγορία. Την περίοδο 2018-19 κατάφερε να παραμείνει στην κατηγορία κερδίζοντας στον τελευταίο αγώνα την Αλκή Ορόκλινη, η οποία υποβιβάστηκε. 1:Η Ένωσις Νέων Παραλιμνίου κέρδισε 22 βαθμούς, αλλά τιμωρήθηκε με αφαίρεση 3 βαθμών από την επιτροπή κριτηρίων της ΚΟΠ πριν από την έναρξη του πρωταθλήματος και έτσι στην τελική βαθμολογία αναγράφονται 19 βαθμοί. Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως την περίοδο 2019-20 καθώς και στις διοργανώσεις κυπέλλου έως και την περίοδο 2018-19. Ο πίνακας που ακολουθεί παρουσιάζει τη συνολική πορεία της Ένωσις Νέων Παραλιμνίου στο πρωτάθλημα Α΄ κατηγορίας από την περίοδο 1969-70 έως και την περίοδο 2018-19. Η βαθμολογία είναι το άθροισμα της πραγματικής βαθμολογίας κάθε περιόδου, ανεξάρτητα από το σύστημα βαθμολόγησης. Χρησιμοποιώντας το σύγχρονο σύστημα βαθμολόγησης (Νίκη=3 Βαθμοί, Ισοπαλία=1 Βαθμός, Ήττα:0 βαθμοί) οι βαθμοί που εξασφαλίζει είναι 1679. Η ΕΝΠ πέτυχε τις περισσότερες νίκες (17) τις περιόδους 1974-75 και 1975-76. Τις λιγότερες νίκες (4) πέτυχε την περίοδο 2015-16. Οι περισσότερες ισοπαλίες (13) σημειώθηκαν τις περιόδους 1982-83 και 1988-89. Τις περιόδους 1992-93, 1997-98 και 1999-00 σημείωσε τις λιγότερες ισοπαλίες (3). Τις λιγότερες ήττες (3) δέχτηκε την περίοδο 1975-76. Τις περισσότερες ήττες (16) δέχτηκε τις περιόδους 2008-09 και 2011-12. Τα περισσότερα τέρματα (55) σημείωσε την περίοδο 1998-99. Τα λιγότερα τέρματα (20) σημείωσε τις περιόδους 1969-70 και 1971-72. Τα λιγότερα τέρματα (11) δέχτηκε την περίοδο 1974-75. Τα περισσότερα τέρματα (64) δέχτηκε την περίοδο 1998-99. Την καλύτερη αναλογία τερμάτων (+40) είχε την περίοδο 1974-75 και τη χειρότερη (-24) την περίοδο 2008-09. Τους περισσότερους βαθμούς (46) κέρδισε την περίοδο 2007-08. Με σύστημα βαθμολόγησης 3-1-0 για όλα τα πρωταθλήματα, τους περισσότερους βαθμούς (59) κέρδισε την περίοδο 1975-76. Ο πίνακας που ακολουθεί παρουσιάζει τα στατιστικά της ΕΝΠ για όλους τους αγώνες στο πρωτάθλημα Α΄ κατηγορίας (1969/70-2018/19) ανά αντίπαλο. * Η βαθμολογία υπολογίζεται βάσει των κανόνων βαθμολόγησης που ισχύουν σήμερα (Νίκη=3 βαθμοί, Ισοπαλία=1 βαθμός, Ήττα=0 βαθμοί) * Τα αποτελέσματα της περιόδου 2019-20, στην οποία το πρωτάθλημα διακόπηκε, δεν συμπεριλαμβάνονται. Ευρωπαϊκά παιχνίδια Ο ακόλουθος πίνακα παρουσιάζει τα αποτελέσματα της Ένωσεως Νέων Παραλιμνίου στις ευρωπαϊκές διοργανώσεις. 1: Και τα δύο παιχνίδια έγιναν στη Γερμανία Συνολικές συμμετοχές Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί. Η περίοδος 1974-75 κατά την οποία η Ένωσις Νέων Παραλιμνίου αποσύρθηκε, δεν συμπεριλαμβάνεται. Στατιστικά ανά χώρα Η Ένωσις Νέων Παραλιμνίου έχει αντιμετωπίσει αντιπάλους από 4 διαφορετικές χώρες. Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί. Στατιστικά ανά αντίπαλο Η Ένωσις Νέων Παραλιμνίου έχει αντιμετωπίσει συνολικά 5 διαφορετικούς αντιπάλους. Για σκοπούς σύγκρισης υπολογίζεται βαθμολογία με το σύστημα: νίκη=3 βαθμοί, ισοπαλία=1 βαθμός, ήττα=0 βαθμοί. Από την ίδρυση της έως το 1995, η Ένωσις Νέων Παραλιμνίου αγωνιζόταν στο Δημοτικό Στάδιο Παραλιμνίου. Από το 1995 χρησιμοποιεί το στάδιο Στάδιο Τάσος Μάρκου. Κύπελλο Κύπρου:Φιναλίστ (4): 1974, 1975, 1981, 1983 Β΄ Κατηγορία:Πρωταθλήτρια (3): 1969, 2015, 2018 Οι προπονητές της ΕΝΠ από την ένταξη της στην ΚΟΠ μέχρι σήμερα: Γιώργος Οικονόμου (1965-1966) Χαμπής (1966-1967) Αράμ Τσατιρτσιάν (1967-1968) Δημήτρης Ζάγκυλος (1968-1969) Νικόλα Κοβάκεβιτς (1969-1971) Σβατοπλούκ Πλούσκαλ (1971-1974) Θεόδωρος Κολοκούδιας (1974-1975) Σβατοπλούκ Πλούσκαλ (1975-1978) Βλαντιμίρ Μίρκα (1978-1979) Θεόδωρος Κολοκούδιας (1978-1979) Νικόλα Κόβατσιεφ (1979-1980) Θεόδωρος Κολοκούδιας (1980-1982) Βίκτορ Μπάκιγχαμ (1982-1983) Θεόδωρος Κολοκούδιας (1982-1983) Σβατοπλούκ Πλούσκαλ (1983-1985) Θεόδωρος Κολοκούδιας (1985-1986) Νάτζιη (1986-1987) Τζόζεφ Ζάτινα (1986-1987) Νάτζιη (1987-1988) Τζόζεφ Γέλινεκ (1988-1990) Θεόδωρος Κολοκούδιας (1990-1991) Κέπχαρτ (1991-1992) Δήμος Κωνσταντίνου (1992-1993) Σλόπονταν Βουτσέκοβιτς (1993-1996) Γκερντ Πρόκοπ (1996-1997) Γιώργος Φάρκωνας (1996-1997) Σταύρος Παπαδόπουλος (1997-1998) Άνγκελ Κόλεφ (1998-1999) Νέναντ Στάροβλαχ (1999-2000) Αντώνης Κλέφτης (1999-2000) Χόκαν Σάντμπεργκ (2000-2001) Τάσος Ζουβάνης (2000-2001) Νίκος Ανδρονίκου (2001-2002) Ζουβάνης Ζουβάνη (2001-2002) Σταύρος Παπαδόπουλος (2002-2003) Σλόπονταν Βουτσέκοβιτς (2002-2003) Αντώνης Κλέφτης (2003-2005) Έλι Γκούτμαν (2005-2006) Νιρ Κλίγκερ (2006-2008) Νίκος Ανδρονίκου (2007-2008) Μάριος Κωνσταντίνου (2007-2008) Πανίκκος Ξιούρουππας (2008) Έντουαρντ Ερανοσιάν (2008) Αντώνης Κλέφτης & Αδάμος Αδάμου (2008-2009) Τσεντομίρ Γιανέφσκι (10 Ιουνίου 2009 - 10 Ιανουαρίου 2011) Νικόδημος Παπαβασιλείου (18 Ιανουαρίου 2011 - 9 Ιανουαρίου 2012) Νιρ Κλίγκερ (11 Ιανουαρίου 2012 - 8 Απριλίου 2012) Μάριος Κκαράς (8 Απριλίου 2012 - 12 Μαΐου 2012) Υπηρεσιακός προπονητής Ζουβάνης Ζουβάνη (12 Μαΐου 2012 - 12 Οκτωβρίου 2012) Τον Κάανεν (27 Σεμπτεμβρίου 2012 - 30 Ιουνίου 2013) Σάσα Γιοβάνοβιτς (1 Ιουλίου 2013 - 11 Οκτωβρίου 2013) Μάριος Κκαράς (12 Οκτωβρίου 2011 - 1 Δεκεμβρίου 2013) Υπηρεσιακός προπονητής Νίκος Ανδρονίκου (2 Δεκεμβρίου 2013 - 15 Απριλίου 2014) Μάριος Κωνσταντίνου (10 Ιουνίου 2014 - 10 Νοεμβρίου 2014) Νίκος Καραγεωργίου (16 Νοεμβρίου 2014 - 5 Νοεμβρίου 2015) Ρόννυ Βαν Γενέουγκτεν (10 Νοεμβρίου 2015 - 21 Μαΐου 2016) Κώστας Καϊάφας (27 Μαΐου 2016 - 13 Φεβρουαρίου 2017) Γιώργος Κοσμάς (13 Φεβρουαρίου 2017 - 25 Μαρτίου 2017) Απόστολος Μακρίδης ( 26 Ιουνίου 2017 - 24 Οκτωβρίου 2017) Αντρέ Πάους (31 Οκτωβρίου 2017 - 14 Νοεμβρίου 2018) Κάριτ Φελκ (29 Νοεμβρίου 2018 - 23 Απριλίου 2019) Γιώργος Κοσμάς (24 Απριλίου 2019 - 27 Σεπτεμβρίου 2019) Γκουστάβο Σιβιέρο (30 Σεπτεμβρίου 2019 - 20 Ιανουαρίου 2020) Τσεντομίρ Γιανέφσκι (20 Ιανουαρίου 2020 - 31 Μαΐου 2020) Μάριος Κκαράς (1 Ιουλίου 2020 - Σήμερα) Δήμος Κωνσταντίνου Αντώνης Κλέφτης Γιασεμάκης Γιασεμή Τάσος Ζουβάνης Δημήτρης Κύζας Μιχάλης Κωνσταντίνου Δημήτρης Λ. Οικονόμου (Κούδας) Δημήτρης Χριστοφή Γρηγόρης Κάστανος Κωνσταντίνος Λαΐφης Πέταρ Μιλοζέφσκι Πορεία των κυπριακών ομάδων στα ευρωπαϊκά κύπελλα ποδοσφαίρου Ποδόσφαιρο στην Κύπρο «Παιανίζει εδώ και 75 χρόνια». sentragoal.philenews.com. 20 Φεβρουαρίου 2014. Αρχειοθετήθηκε από το πρωτότυπο στις 8 Νοεμβρίου 2015. Ανακτήθηκε στις 18 Αυγούστου 2014. «75 χρόνια Ζωής - 75 χρόνια Ιστορίας για την Ένωση Νέων Παραλιμνίου». maxhnews.com. 20 Φεβρουαρίου 2012. Αρχειοθετήθηκε από το πρωτότυπο στις 8 Νοεμβρίου 2015. Ανακτήθηκε στις 18 Αυγούστου 2014. «Έπεσε η Ένωση Νέων Παραλιμνίου μετά από 45 χρόνια». www.sigmalive.com. 30 Μαρτίου 2014. Αρχειοθετήθηκε από το πρωτότυπο στις 8 Νοεμβρίου 2015. Ανακτήθηκε στις 8 Νοεμβρίου 2015. Η πορεία της Ένωσης Νέων Παραλιμνίου στην ιστοσελίδα της ΟΥΕΦΑ Παπαδημητρίου, Σταύρος (22 Φεβρουαρίου 2015). «Η 79χρονη Ένωση και η ομάδα... θαύμα!». kerkida.net. Αρχειοθετήθηκε από το πρωτότυπο στις 8 Νοεμβρίου 2015. Ανακτήθηκε στις 11 Απριλίου 2015. «75 χρόνια Ζωής - 75 χρόνια Ιστορίας για την Ένωση Νέων Παραλιμνίου». www.maxhnews.com. 19 Φεβρουαρίου 2011. Αρχειοθετήθηκε από το πρωτότυπο στις 2 Ιανουαρίου 2016. Ανακτήθηκε στις 2 Ιανουαρίου 2016. Κυριάκου, Ακης (17 Απριλίου 2016). «Στα 80χρονά της η Ένωση πάλι υποβιβάστηκε». www.sigmalive.com. Αρχειοθετήθηκε από το πρωτότυπο στις 25 Μαΐου 2016. Ανακτήθηκε στις 25 Μαΐου 2016. Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. ISBN 9963-8720-1-8. Παπαμωυσέως, Στέλιος (2013). Από την ενοποίηση... στ' αστέρια (Κυπριακό ποδόσφαιρο 1953-2013). Λευκωσία: Ο Συγγραφέας. Στεφανίδης, Γιώργος (2003). 40 χρόνια κυπριακές ομάδες στην Ευρώπη. Λευκωσία: Χαραυγή. ISBN 9963-8841-1-3. Ένωσις Νέων Παραλιμνίου (ποδόσφαιρο), επίσημος λογαριασμός στο Facebook. Επίσημος ιστότοπος Ιστοσελίδα φιλάθλων Ύμνος Ένωσης Νέων Παραλιμνίου στο YouTube Στίχοι ύμνου ΕΝΠ «Η ιστορία και η εξέλιξη στα σήματα των κυπριακών ομάδων». ΡΕΠΟΡΤΕΡ. Αρχειοθετήθηκε από το πρωτότυπο στις 4 Ιουλίου 2017. Ανακτήθηκε στις 4 Ιουλίου 2017.